Selts asutati 22. märtsil 1988 Tartus. Selts loodi eesmärgiga ""eri vaimualade esindajate koostöös edendada kultuuriloo-alast mõtet Eestis, teadvustada rahvusliku ning Euroopa kultuuri järjepidevust, lähtudes Johann Wolfgang Goethe vaimupärandist"". Seltsi juhid olid tollal teiste seas Ain Kaalep, Linnar Priimägi, Madis Kõiv. 1988-1991 viis selts läbi haridusprogrammi (Eesti Goethe-Gümnaasium). Pärast haridusprogrammi jäi seltsi tegevus soiku. 1999 selts taasasutati ja eesmärgiks seati saksa kultuurist huvitatute ühendamine Eestis.